TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2018. október 29-én(hétfőn)***

***du. 18,00 órakor***

tartandó rendkívüli testületi ülésére tisztelettel meghívom.

Az ülés helye: Tabdi Közös Önkormányzati Hivatal tanácskozó terme

N A P I R E N D:

1. Tabdi Napköziotthonos Óvoda éves beszámolója

Előadó: Halász Ottó Vincéné óvodavezető

1. A háziorvosi feladatok helyettesítés útján történő ellátása

Előadó: Fábián Sándor polgármester

1. Kérdések, bejelentések, interpellációk

Kérem az ülésen szíves megjelenését.

T a b d i, 2018. október 26.

 Fábián Sándor

 polgármester

***Tabdi Napköziotthonos Óvoda OM azonosító: 202048***

* ***6224.Tabdi, Kossuth L. u. 7.***
* ***06-78/310 – 011***
* ***tabdiovoda@freemail.hu***

 ***MUNKATERV ÉRTÉKELÉS***

***2017/2018.***

**

|  |  |  |
| --- | --- | --- |
| ***Intézmény OM azonosítója:***202048 | ***Készült:****2018. augusztus 1.* | ***mb. Intézményvezető:***Halász Ottó Vincéné |

**A TABDI NAPKÖZIOTTHONOS ÓVODA MUNKATERVÉNEK ÉRTÉKELÉSE**

**2017/2018-as NEVELÉSI ÉV**

***ÓVODAI CSOPORTOK ADATAI, SZEMÉLYI FELTÉTELEK***

|  |  |
| --- | --- |
| Az óvoda befogadó képessége: | 50  |
| Jelenlegi létszámunk | 27 |
| Engedélyezett csoport létszám: | 2 |
| Évfolyamok száma  | 2 |
| * Kis-középső csoport
 | 14  |
| * Nagy-középső csoport
 | 13  |
| Ingyenes étkezést igénybevevők száma | 27  |
| Orvosi utasításra diétás étkező | 2 |
| Óvodapedagógusok létszáma: | 2 |
| Dajkák létszáma: | 2 |
| SNI-s gyermekek száma: | 3 |
| BTM-es gyermekek száma: | 1 |
| Logopédiai foglalkozáson résztvevők száma: | 3 |
| Fejlesztő foglalkozásra járt | 2 |

**Iskolába:** 5 gyermeket írattak be.

 1 gy. Kiskőrösön, 4 gy. Tabdin kezdi meg tanulmányait.

 **Szolgáltatásaink:**

* Minden csütörtökön hittan /katolikus/
* Minden hónapban 1x Esetmegbeszélés és Közbiztonsági fórum a Gyermekjóléti irodában.

**Tehetséggondozás az óvodában**

* Néptánc
* Ovis tűzoltók képzése

**Szünetek:**

 A tanítási szünetek a köznevelésről szóló tv. 30.§-ának (1) és (4) bekezdései csak az iskolára, tanulók vonatkozásában írja elő az évi többszöri tanítási szünetet.

Az óvodában ilyenkor, 1 hónappal előtte megkérdezzük az igényeket és ennek megfelelően ügyeletet tartunk. Erre az eljárásra, az étkezés ütemezése végett van szükség, mert az iskolai szünetek alatt jellemzően az óvodás gyermekek létszáma is lecsökken.

Az őszi, téli, tavaszi szünetben ügyeletet tartottunk.

Egyedül az őszi szünetben volt 5gyermek felváltva. (10.30, 10.31 – Bránya Sz., Polonszki F., 11.02. – Krauczi Z., 10.30-11.02. Csengődi J., Gál P.)

 **Mérési rendszerünk:**

A 20/2012. (VIII. 31.) EMMI rendelet 63. § (1) értelmében az óvoda, az óvodás gyermekek fejlődését folyamatosan nyomon követi és írásban rögzíti. Az óvodás gyermek fejlődéséről a szülőt folyamatosan tájékoztatjuk, évente 2x írásban is értesítjük. (félévkor és évvégén)

**TÁRGYI FELTÉTELEINK**

Az alábbi tárgyakkal bővültek**:** (költségvetésből)

* Szakkönyv ……………………………………………………………23.048.-
* 18db Dini szék+ 3 asztal+ 1fektető tartó……………………………164.160.-
* Fénymásoló festék csere, karbantartás………………………………..48.997.-
* 1csg ételmintás tasak………………………………………………….15.526.-
* Konyhafelszerelési cikkek (pohár, kancsó, tányérok, lábtörlők………30.162.-
* Hordozható telefon……………………………………………………..9.500.-
* Karácsonyi játék vásárlás + szakmai eszközök………………………112.266.-
* 25db lepedő az ágyakra……………………………………………… 60.008.-

**Az SZMK által vásárolt tárgyak:**

* Karácsonyi játék vásárlás………………………… 58.405.-
* Húsvéti és Gyermeknapi játék vásárlás…………..209.950.-

***2016/201. NEVELÉSI ÉV AZ ÓVODÁBAN***

*Csoportelosztás létszámhatárok megállapításához*

|  |  |  |  |  |  |  |
| --- | --- | --- | --- | --- | --- | --- |
| ***Csoport jele*** | ***Csoport neve*** | ***Életkor*** | ***Létszám*** | *BTM, SNI****(****fő és megnevezés)**(SNI – 2-3gy-nek számít!)* |  ***HHH*** | ***Egyéb***  |
| ***2,5*** | ***3*** | ***4*** | ***5*** | ***6*** | ***7*** | *2017.**10.01.* | *2017. 12.31.* | *2018. 05.31.* | *régi gyerek* | *új**gyerek* |
|  | ***Kis-középső csoport*** |  *6* | *6*  |  *2* |  |  |  | ***13***  |  ***1*** | ***---*** | *5* | *9* | ***1 BTMN***  *Krauczi Zita* |  ***--------*** |  |
|  | ***Nagy-középső******csoport*** |  |  | *4*  |  *6* | *3*  |  | ***13*** |  ***-----*** | *------* |  *11* | *------*  |  ***2 SNI****Honti Viola (2)**+**Gulyás Soma(3)**+**Gál Péter(2)* | *Hatvani Anna* |  |
|  |  |  |  |  |  |  |  |  |  |  |  |  |  |  |  |
|  | ***6***  | ***6*** |  ***6*** | ***6*** |  ***3*** |  |  ***26*** |  ***1*** |  ***------*** | ***16***  | ***9*** | ***BTMN 1fő*** ***SNI 3fő*** |  ***1*** |  |

***2017/18 évi ESEMÉNY TERV MEGVALÓSULÁSA***

Magyarázat:

* Kék beírás: amivel pluszban kiegészült a munkatervünk
* Piros beírás: ami elmaradt, nem került meg rendezésre, ill. beadásra.

|  |  |  |
| --- | --- | --- |
| **Hónap/ Nap** | **Tevékenység** | **Felelős** |
| **Augusztus****31.** | Foglalkozás egészségügyi vizsgálatTanévnyitó értekezlet | Halász Ottóné |
| **Szeptember****1.****13.** **23.** | Az 1. osztályosok átkísérése az ünnepélyes TANÉVNYITÓRA az Iskolába.Szülői értekezlet 17 órakor.  Szüreti nap – felvonulnak, táncolnak az óvodásaink. |  Halász Ottóné óvodapedagógusokHalász Ottóné  |
| **Október****4.****2-5.****6.** **9-13.****9.****14.** **28** | DIFER mérés elkezdése a középsősöknél.Az állatok világnapja – állatnéző séta.Előkészületek, ráhangolódás az egészségfejlesztési hétre.Nevelés nélküli munkanapNevelési értekezlet* Az éves óvodai és SZMK-s Munkaterv összehangolása, elfogadása.

**Egészségügyi hét az óvodában.** * Gyermekek őszi e.ü vizsgálata.
* Minden nap egy- egy témakör feldolgozása.

(tisztálkodás, káros szenvedélyek, étkezés)9-én eü vizsgálat a védőnőnél 11-én Suba Robi életútja - beszámoló 12-én 9:30 Oroszi Andrea - fogápolás, **A péntek nyílt nap**.* Zöldség salátakészítő verseny.

(az otthon elkészített salátákat a gyerekek fogják kóstolni és az alapján hirdetünk eredményt)* Tornázz együtt a gyermekeddel, az egészségedért.

(közös szülő, nagyszülő, gyermek torna)Könyvtárlátogatás a Könyvtári napok keretében.Az idősek napján a Nyugdíjas klub tagjainak köszöntése. Őszi „kirándulás” a Pék tóra. |  Pohankovicsné Évaóvodapedagógusok  Az ó. dolg  Az ó. dolg Az ó. dolg óvodapedagógusok  Pohankovicsné Éva óvodapedagógusok |
| **November** **6-10.** | Márton napi hét.* A Szt. Márton legendával való ismerkedés.

 Egész hét a libás dolgok körül zajlik. A hetet az iskolásokkal közösen, egy lámpás  felvonulással zárjuk. A sportpályára megyünk, ott a tábortűz mellett énekelgetünk, körjátékokat  játszunk, közben zsíros kenyeret és teát fogyasztunk. Gyülekező és indulás az ovi elől 17 órakor. |  csoportvezetőkSZMK   |
| **December** **5.****6.** **11-15.****20.****21.** | Mikulásra hangoló interaktív zeneóra az iskola aulájában az iskolásokkal – Tengeri Attilával. (Dobolós Attila) Mikulás ünnepély az óvodában. (zártkörű)**„Tűz projekt”** – csoportonként (zártkörű)Ráhangolódás a szeretet ünnepére.Karácsonyi ajándékkészítés a családtagoknak.Óvodai karácsonyi dekorációkészítés.Ovikarácsony (zártkörű) – sütit, üdítőt kérünk behozni.Falu karácsonya a Faluházban.Helyette este a Faluház előtt adtuk elő Karácsonyi műsorunkat és feldíszítettük a falu fenyőfáját. | csoportvezetőkcsoportvezetőkSZMKcsoportvezetők óvoda dolgozói Pohankovicsné Éva |
| **Január****10.****15.****16.****17.****18.****24.****30.****31.** | DIFER mérés az iskolába menőkkel. Rózsavölgyi-Fotó fotózásaA rendőr munkája: Weimper János bemutató előadása.Nevelés nélküli munkanap.Nevelési értekezlet* Felkészülés az Intézményi önértékelésre.
* Kérdőívek készítése.

A mentősök munkája: Kovács Norbert mentőtiszt szemléletes előadása.Szülői értekezlet.  Igazi nagy tűzoltó autóval érkeztek a tűzoltók az iskola udvarára, ahol rövid beszélgetés után a gyerekek birtokba vették a járművet.Bemutató foglalkozás mindkét csoportban.Faluházban bábkészítés a nagycsoportosokkalFaluházban bábkészítés a kiscsoportosokkal |  Pohankovicsné ÉvaHalász OttónéHalász Ottóné  Az ó. dolg Pohankovicsné ÉvaHalász Ottóné Pohankovicsné Éva csoportvezetőkPohankovicsné ÉvaHalász Ottóné |
| **Február****9.** | **Farsang- nyíltnap** 9 órától a Faluházban. Szülőket, testvéreket, nagyszülőket szeretettel várjuk!* A nap folyamán óvodai étkeztetés nem lesz, egész nap batyus jellegű az ellátás.
* Meghívott zenei előadó: Áprily Géza

Pindúr Pandúr színház | csoportvezetők + SzMK Az ó. dolg  |
| **Március****10.****12.****14.** **12-16.****26-28.**  |  Szadabságok kiadásának ütemezéseNevelés Nélküli munkanap ( 4 napos ünnepből a szombat)Szegedi Látvány Színház előadása – „Nyuszi az emberek földjén” – Faluházban az iskolásokkalTel: 06-70/614-78-04Március 15-i ünnepség a Faluházban ill. a kopjafánál.Délelőtt a Kopjafánál elhelyeztük az emlékezés zászlait, közben elénekeltük, elszavaltuk a verseinket.Víz világnapi – „víz projekt” csoportonként (zártkörű)A héten készült művekből kiállítás a folyosón.Tavaszi séta a Pék tóra. Húsvéti készülődés az óvodában.Közös tojáskeresés az óvoda udvarán.Javaslat: 1db Kinder tojás mindenkinek a saját jelével ellátva, és azt kell megkeresnieA gyerekek az SZMK-tól kismotorokat, futóbicikliket és rollereket kaptak. | csoportvezetőkHalász OttónéHalász Ottónécsoportvezetőkcsoportvezetők Az ó. dolgSZMK+   |
| **Április****1.** **11.****16 -20.****20.** **26.** | Óvodai- iskolai beíratásGyermek könyvnap – FaluházNevelés nélküli munkanap.Nevelési értekezlet*(március 10-re lett áthelyezve!)*„Föld napja – projekt”(zártkörű)Hulladékból újrahasznosított tárgyak készítése a csoportban  Szelektív hulladék gyűjtés.Óvodai virágoskert rendbetétele.“1gyermek, 1 palánta” mozgalom folytatása.Ovis buszos kirándulás a MINI POLISZBA és a Margit szigetreLátogatás a Kraucziék kertészetében. | Halász Ottóné  csoportvezetőkAz ó. dolg  csoportvezetők Halász Ottóné Az ó. dolg  |
| **Május****18.****19.****25.****28.**  |  Iskolalátogatás a leendő 1. osztályosokkal.**Évzáró ünnepély a Faluházban.**Meghívó: ÉvaÓvodás Tűzoltóink bemutatója Kiskőrösön a Tűzoltó versenyen**Családi nap az óvoda udvarán**Apák, anyák, gyermekek köszöntése.Hupi Holiday koncert meghívó: Marika főzés: SZMKsportvetélkedő, sátrak: Márta >>> Marikalufik: SZMKesetleg ugráló várLogopédiai szűrés |   Pohankovicsné Évacsoportvezetők .Halász Ottóné Fuszanecker J.-néAz ó. dolg.+ SZMKKővári Bernadett |
| **Június** **2.****18.**  | Falunap az óvodásaink szereplésével.Nevelés nélküli munkanap.* Tanévzáró nevelőtestületi értekezlet: a tanév értékelése, szabadságok kiadása, nyári munkálatok megbeszélése.

Áthelyezve augusztusra a szünetben. |   Az ó. dolg.Halász Ottóné   |
| **Július** |  Nyári óvodai ellátás. | Az ó. dolg.  |
| **Augusztus** | Az óvoda előre láthatóan augusztus 01 – 31-ig festés, parketta lakkozás, vizesblokk felújítás és nagy takarítás miatt ZÁRVA tart. Az Óvoda augusztus 13 – 31-ig zárva tart. (nagy takarítás) | Halász Ottóné   |

**Összegzés**:

Mivel Matusik Katalin is szülési szabadságra ment, a tanévet Pohankovicsné Benedek Éva Eleonórával és egy új gyakornok kolléganővel Budaváriné Gubán Máriával kezdtük.

A munkatervet, eseménytervet a hagyományainknak megfelelően közösen készítettük el.

Pohankovicsné Benedek Éva Eleonóra a nagy csoportban egyedül dolgozott, állandó délelőttösként, mint csoportvezető. Ő az utolsó gyakornoki évét töltötte. Először került ilyen helyzetbe, igyekezett a Tőle elvárhatót nyújtani, mindenben megfelelni. Igyekezett a szülők felé mindent kommunikálni. Faliújsága, írásbeli dokumentációja mindig naprakész volt. Jelenléti íveket, (gyermek, felnőtt) naprakészen vezette. Csoportnaplóját is az elvárásoknak megfelelően pontosan vezette.

Budaváriné Gubán Mária a diploma megszerzése óta, 4 hónapot dolgozott óvodában, ami szakmai, gyakorlati hiányosságokat jelent. Az Ő mentorálását, minősítésre való jelentkeztetését is fel kellett vállalni. A kis-középső csoportban felváltva, heti váltásban dolgoztunk, megbeszéltük a tematikus tervek felosztását, megvalósítását. Bátran kérdezhetett, igyekeztem mindenben segíteni.

Úgy éreztem, hogy a nyílt nap után, a szülők által kitöltött kérdőívek értékelése nem volt egyensúlyban a munkával. (kiváló értékelés—leülés!)

Év vége felé, ahogy sokasodtak a programok, úgy fogyott az erő, a lelkesedés. Sajnos, évzáróra, családi napra, falunapra való felkészülésben Budaváriné Gubán Máriára nem nagyon számíthattunk. A kiadott feladatot sem mindig végezte el. (fejlődési napló év végi bejegyzése)

Délután összevont csoportban folyt az altatás, ill. a délutáni játék tevékenység. Felváltva, az adott délutános kis csoportos óvó nénivel és dajka nénivel.

Jómagam, csak a halaszthatatlan vezetői teendőket intéztem délelőtt, az általános teendőket délutánonként altatás időben illetve otthon végeztem el, mivel csoportvezetőként máskor erre nincs lehetőségem. Viszont a különböző határidők betartása (statisztika, felterjesztés, KIR,) pontos, munkát követel.

Sikerült a szülőkkel megismertetnünk óvodánkban folyó szakmai munkát, (nyílt nap) lehetőséget biztosítottunk közös programokra egymás még jobb megismerése érdekében.

Rugalmasan alkalmazkodtunk az adott programokhoz, mindenre nyitottak voltunk.

A dajkák a takarítás, mosogatás mellett a mai elvárásoknak megfelelően, igyekeztek mindenkor segíteni a pedagógiai munkát. Szüreti bálra táncos felkészítés, óvodás tűzoltók felkészítése, Liba napi eszközkészítés, Tökös est a nagyoknál. Foglalkozások, kezdeményezések alatt az óvó nénik munkáját segítették. (eszközkészítés, gyermek felügyelet, segítségnyújtás, mosdóztatás pl. kézmosás festéskor, ragasztáskor)

Az eseményterv áttekintésével, sok kék bejegyzés arra a megállapításra jutottam, hogy egy igazán tartalmas évet tudhatunk magunk mögött. Olyan tevékenységek is megvalósultak, amik terven felüliek, erre utal a sok kék bejegyzés.

Elmaradt, tervezett tevékenység (piros bejegyzés) szinte nem is volt. (Egyedül a Nevelés nélküli napokból került áthelyezésre, eltörlésre)

A nevelési év végén, 2018.06.16-tól Budaváriné Gubán Mária a Csengődi óvodában helyezkedett el, mivel ott határozatlan idejű szerződést ajánlottak neki.

A nyári óvodai ellátás sajnos Pohankovicsné Benedek Éva Eleonórára és Halász Ottó Vincénére valamint a két dajkára maradt.

Elég érdekesre sikeredett, mivel 1 hónapra, 5 általános iskolás délelőtti napközbeni felügyeletét is ránk bízta az Önkormányzat úgy, hogy én 6 hétig táppénzen voltam!

Így, 5 iskolás és 18 óvodás gyermekkel, augusztus 13-ig tartottunk nyitva. Csak a takarítási szünetre (augusztus 13-31.) zártunk be.

Ez idő alatt jelentette be Pohankovicsné Benedek Éva Eleonóra, hogy Ő is határozatlan idejű szerződést kapott Dunatetétlenen. Így, egyedül maradtam a nevelési év végére a dajkákkal.

A jövő évre való tekintettel, megint kolléganőt keresek a Gyesen lévő kolléganő (Horváth-Hetényi Vivien) helyére, aki előreláthatóan március 15-én jön vissza.

A másik kolléganő (Kissné Matusik Katalin) január 1-től, addig pedig túlórázni kényszerülök a szakember hiány miatt.

***Ide vonatkozó törvény:*** A Kjt. 20/A. § (2) bekezdésének d) pontja alapján a helyettesítésre létesített határozott idejű kinevezés esetén a munkakör pályázat nélkül is betölthető.

Az idén, szinte új SZMK-val kellett a hatékony együttműködést kialakítani.

* Különböző rendezvényeken történő süteményárusításból, jótékonysági bálból sikerült szép összegre szert tenni az intézménynek, melyet igyekeztek a gyermekekre fordítani.
* A pedagógusoktól szerzett előzetes információ után, karácsonyra, húsvétra, gyermeknapra vásároltak a gyermekek számára benti, ill. kinti játékokat, közlekedési eszközöket.
* Közös nyílt napunkat a Farsangot összehangolva sikerült jól lebonyolítani.
* Segítségre, támogatásra szorulnak, mivel sokszor abba a hibába esnek, hogy nem osszák el a feladatokat, így mindig ugyanazokra hárul a munka.

A jövőre nézve, javasoltam, hogy minden programnál jelöljék ki a felelősöket, törekedve arra, hogy nem csak SZMK tagok végezhetnek feladatot.

Igyekeztünk segíteni egymás munkáját, mindig a gyermekek érdekeit helyeztük előtérbe. Bizalommal fordulhattunk egymás felé.

 Halász Ottó Vincéné

Tabdi, 2018. Augusztus 31. mb.óvoda vezető

***2017/2018. NEVELÉSI ÉV AZ ÓVODÁBAN***

*Csoportelosztás létszámhatárok megállapításához*

|  |  |  |  |  |  |  |
| --- | --- | --- | --- | --- | --- | --- |
| ***Csoport jele*** | ***Csoport neve*** | ***Életkor*** | ***Létszám*** | *BTM, SNI****(****fő és megnevezés)**(SNI – 2-3gy-nek számít!)* |  ***HHH*** | ***Egyéb***  |
| ***2,5*** | ***3*** | ***4*** | ***5*** | ***6*** | ***7*** | *2017.**10.01.* | *2017. 12.31.* | *2018. 05.31.* | *régi gyerek* | *új**gyerek* |
|  | ***Kis-középső csoport*** |  *6* | *6*  |  *2* |  |  |  | ***13***  |  ***1*** | ***---*** | *5* | *9* | ***1 BTMN***  *Krauczi Zita* |  ***--------*** |  |
|  | ***Nagy-középső******csoport*** |  |  | *4*  |  *6* | *3*  |  | ***13*** |  ***-----*** | *------* |  *11* | *------*  |  ***2 SNI****Honti Viola (2)**+**Gulyás Soma(3)**+**Gál Péter(2)* | *Hatvani Anna* |  |
|  |  |  |  |  |  |  |  |  |  |  |  |  |  |  |  |
|  | ***6***  | ***6*** |  ***6*** | ***6*** |  ***3*** |  |  ***26*** |  ***1*** |  ***------*** | ***16***  | ***9*** | ***BTMN 1fő*** ***SNI 3fő*** |  ***1*** |  |

TABDI KÖZSÉG POLGÁRMESTERE

E L Ő T E R J E S Z T É S

(a Képviselő-testület 2018. október 29-i ülésére)

Tárgy: ***A háziorvosi feladatok helyettesítés útján történő ellátása***

Tisztelt Képviselő-testület!

Dr. Kudik József háziorvos 2018. szeptember végén kezdeményezte a Tabdi Községi Önkormányzattal kötött feladat-ellátási szerződésének 2018. december 31. napjával, közös megegyezéssel történő megszüntetés életkorára és megromlott egészségi állapotára tekintettel.

Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontjában foglaltak alapján „ A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: egészségügyi alapellátás, az egészséges életmód segítését célzó szolgáltatások”.

Az egészségügyi alapellátásról szóló 2015. évi CXXIII. törvény 5. § (1) bekezdésében foglaltak szerint a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, a védőnői ellátásról, és az iskola-egészségügyi ellátásról.

Az egészségügyről szóló 1997. évi CLIV. törvény 155. § (2) bekezdése szerint az egészségügyi intézmény fenntartója a külön törvényben foglaltaknak megfelelően köteles biztosítani az általa fenntartott egészségügyi intézményben az egészségügyi szolgáltatás nyújtásához szükséges szakmai feltételeket, valamint az egészségügyi intézmény működőképességét és szükség szerinti fejlesztését.

Az önálló orvosi tevékenységről szóló 2000. évi II. törvény végrehajtásáról szóló 313/2011. évi (XII. 23.) Korm. rendelet 9. §-a alapján a vonatkozó jogszabályi rendelkezések szerint kell a helyettesítésről gondoskodni, ha a praxisjog jogosultja a személyes szolgáltatásnyújtási kötelezettségének nem tud eleget tenni, vagy a háziorvosi körzet tartósan betöltetlen. A helyettesítést - miniszteri rendeletben foglaltakat is figyelembe véve - olyan orvos láthatja el, aki megfelel a praxisjog megszerzéséhez és a tevékenység gyakorlásához szükséges személyi feltételeknek.

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. §-ban foglaltak szerint a háziorvosi, házi gyermekorvosi és fogorvosi tevékenységről szóló rendelet hatálya alá tartozó háziorvosi és házi gyermekorvosi (a továbbiakban együtt: háziorvosi) tevékenységet nyújtó szolgáltató által nyújtott ellátásra a szolgáltató a finanszírozóval szerződés köt. A szolgáltató a szerződés megkötéséhez nyilatkozik arról, hogy az ellátást nyújtó orvos a vállalja a folyamatos ellátást. Folyamatos az ellátás, ha a háziorvosi szolgálat orvosa a [háziorvosi](https://optijus.hu/optijus/lawtext/A0000004.EUM#sid), házi gyermekorvosi és fogorvosi tevékenységről szóló 4/2000. (II. 25.) EüM. rendeletben meghatározott rendelési időben rendelőjében háziorvosi tevékenységet végez.Munkanaponként a háziorvosi szolgálat orvosa 8 órában - beleértve a rendelési időt és a tanácsadás idejét is - az őt választó biztosítottak számára szolgáltatást nyújt, ide nem értve a keresőképtelenség, a hivatalos távollét, illetve a szabadság miatt szükségessé váló helyettesítés eseteit, munkanaponként a háziorvosi szolgálat által alkalmazott legfeljebb két ápoló 8 órában, a házi gyermekorvosi szolgálatban alkalmazott legfeljebb két gyermekápoló vagy asszisztens legalább a rendelési időben a biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatt szükségessé váló helyettesítés eseteit.

Az alapellátási szolgálat helyettesítéssel történő ellátása esetén a helyettesítő orvos a körzetének rendelési idején túl köteles a helyettesítéssel ellátott szolgálatra megállapított rendelési időnek legalább az 50%-át teljesíteni.

Tabdi településen 1 háziorvosi körzet működik. Jelenleg helyettesítéssel tudjuk a feladatot ellátni. Előzetesen egyeztettem Dr. Palágyi János háziorvossal, aki havi bruttó 500 000,- Ft. ellenében vállalja a helyettesítést, Távolléte esetén az Ő helyettese Dr. Schütz Nikolett.

Az önkormányzat kötelező feladatának zavartalan ellátása érdekében a háziorvosi körzet helyettesítéssel történő alapellátására működési engedélyt kell kérni, majd a jogerős működési engedély birtokában a finanszírozás érdekében szerződést kell kötni a Nemzeti Egészségbiztosítási Alapkezelővel (továbbiakban: NEAK).

Ahhoz, hogy 2019. január 1. napjától az önkormányzat a feladatellátáshoz finanszírozást kapjon, a finanszírozási szerződést megkötéséhez a szükséges dokumentumoknak 2018. december 5. napjáig be kell érkezniük a NEAK-hoz. Tehát eddig az időpontig a helyettesítésre megbízási szerződést kell kötni a helyettesítő háziorvossal, az asszisztencia biztosításához a körzeti ápolóval közalkalmazotti jogviszonyt kell létesíteni, továbbá működési engedélyt kell kérni a Bács-Kiskun Megyei Kormányhivatal Kalocsai Járási Hivatala Népegészségügyi Osztályától.

Kérem Tisztelt Képviselő-testületet, hogy az előterjesztést megtárgyalni és a szükséges döntéseket meghozni szíveskedjenek.

***\_\_\_\_/2018.(X. )sz. határozat***

Háziorvosi és iskola-egészségügyi feladatok helyettesítéssel történő biztosítása

HATÁROZAT-TERVEZET

1. Tabdi Község Képviselő-testülete hozzájárul Dr. Kudik József háziorvossal kötött feladat-ellátási szerződésének 2018. december 31. napjával, közös megegyezéssel történő megszüntetéséhez.
2. A betöltetlen háziorvosi körzet ellátása érdekében a helyettesítésre megbízási szerződést köt Dr. Palágyi és Fia Szolgáltató Betéti Társasággal (cím 6221 Akasztó, Vörösmarty u. 5. A. épület, adószám: 26490250-1-03, pecsétszám: 000311) – képviseli Dr. Palágyi János háziorvos – havi bruttó 400 000,- Ft. megbízási díjjal. A képviselő-testület felhatalmazza a polgármestert a helyettesítésre vonatkozó – a határozat 1. számú mellékletét képező – megbízási szerződés aláírására.
3. A Képviselő-testület a háziorvosi körzetben az orvos mellet működő ápoló személyzet biztosításához 2019. január 1. napjától napi 8 órás munkakörben kinevezi Kelemenné Trepák Ágnes ápolót. Illetményét a közalkalmazottak jogállásáról szóló 1992. évi XXXIII. törvény, valamint az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet alapján havi 255 544 Ft.-ban, illetmény növelési összegét havi 18 929 Ft-ban, összesen havi 274 473 Ft-ban állapítja meg. Felhatalmazza a polgármester a kinevezési okirat aláírására.
4. A Képviselő-testület a Háziorvosi Szolgálat Szakmai Programját a határozat 2. számú melléklete szerint elfogadja.
5. A Képviselő-testület felhatalmazza a polgármestert, hogy a Tabdi háziorvosi körzet helyettesítéssel történő ellátása érdekében, a feladatellátás személyi és tárgyi feltételeinek biztosításához szükséges jognyilatkozatokat megtegye, szerződéseket, megállapodásokat megkösse, valamint felhívja a jegyzőt a szükséges hatósági engedélyek beszerzésére.
6. A képviselő-testület felhatalmazza a polgármestert, hogy finanszírozási szerződést kössön a Nemzeti Egészségbiztosítási Alapkezelővel a helyettesített háziorvosi körzet finanszírozására vonatkozóan.

Felelős: polgármester, jegyző

Határidő: 2018. december 5.

T a b d i, 2018. október 26.

 Fábián Sándor

 polgármester

*\_\_/2018. (X. 29.) sz. határozat 1. számú melléklete*

Tabdi Község Önkormányzata

**Cím**: **TABDI**

 Kossuth Lajos u. 9.

 **6221**

**Tel**: 78- 310-246

**Email:** onkormanyzattabdi@t-online.hu



MEGBÍZÁSI SZERZŐDÉS

amely létrejött

egyrészről: **Tabdi Községi Önkormányzat**

képviseli: Fábián Sándor polgármester

Székhely: 6224 Tabdi, Kossuth Lajos u. 9.

Adószám: 15724894-2-03

Törzskönyvi azonosító: 724892

Bankszámlaszám: 52500051-11055169

továbbiakban: **Önkormányzat**

másrészről: **Dr. Palágyi és Fia Szolgáltató Bt.**

Székhely: 6221 Akasztó, Vörösmarty u. 5. A. épület

 Adószám 26490250-1-03

 Bankszámlaszám: 10402568-50526883-90521004

Közreműködő orvosa Dr. Palágyi János, továbbiakban: **Vállalkozó**

**között a háziorvosi feladatok ellátása tárgyában alulírott helyen és időben az alábbi feltételekkel.**

1. **Megbízó megbízza Dr. Palágyi János** (született: Szeged 1950. 09. 23., anyja neve: Szoris Erzsébet, országos orvos azonosító száma: 000311  **vállalkozó háziorvost, hogy 2019. január 1. napjától** a területi ellátási kötelezettséggel ellátandó házi orvosi alapellátási feladatokat, beleértve az iskolaorvosi és az ifjúság-egészségügyi feladatokat határozatlan ideig, (a praxis végleges betöltéséig) tartós helyettesítés formájában lássa el.

1. Kölcsönösen elfogadják, hogy jelen Megbízás tárgya az Önkormányzat számára, a Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 4. pontjában (a továbbiakban: Mötv.) meghatározott területi ellátási kötelezettség alapján ellátandó egészségügyi alapellátási kötelezettség (háziorvosi) teljesítése, az önálló orvosi tevékenységről szóló 2000. évi II. törvény (továbbiakban: Öotv.) alapján a Vállalkozó részéről a jelen megállapodásban szabályozottak szerint tartós helyettesítés formájában.
2. Egybehangzóan megállapítják, hogy az Önkormányzat a második pontban hivatkozott Ötv. alapján működtetési jogot szerez, melynek üzemeltetésére Vállalkozót bízza meg, valamint az Önkormányzat feladata a 60/2003. (X.20) EszCsM rend alapján a tevékenység ellátásához szükséges működési feltételek biztosítása.
3. Vállalkozó tudomásul veszi, hogy a tevékenységét csak egészségügyi felelősségbiztosítás keretén belül folytatja, melynek meglétét az Önkormányzat felé igazolja.
4. A vállalkozóhetente három napot köteles a betegellátás érdekében a 9. pontban meghatározott rendelőépületben legalább napi négy óra rendelést tartani. A rendelési időről az érintett lakosságot és az Önkormányzatot kellő időben, és a helyben szokásos módon folyamatosan tájékoztatni kell.
5. A vállalkozómindennemű helyettesítésről az Együttműködés alatt gondoskodik saját költségén és teljes körűen. Helyettese Dr. Schütz Nikolett oonysz: 77941.
6. Felek rögzítik, hogy a Szolgáltató jelenlegi formában ügyeleti szolgálat tevékenységre nem kötelezhető.
7. A Nemzeti Egészségbiztosítási Alappal közvetlenül az Önkormányzat köt szerződést, melyből eredő finanszírozási támogatás összege az alábbiak szerint a Vállalkozót illeti meg.:
* A vállalkozó részére számla ellenében az Önkormányzat 400.000,-Ft/hó helyettesítési díjat a tárgyhót követő 5. napjáig (a beérkezés napjától számított három munkanapon belül) átutalja

- A háziorvosi szolgálatnál alkalmazott ápolónőt az Önkormányzat alkalmazza, és az Önkormányzat a kapott támogatás összegéből finanszírozza a munkabérét és járulékait, a rendelő üzemeltetési költségeit (víz-, gáz-, villany, telefon és internet)

1. Önkormányzat vállalja, hogy a háziorvosi feladatok ellátását a vállalkozó az Önkormányzat tulajdonában lévő Tabdi Szent István u. 3. szám alatti épületben látja el.
2. Rögzítik, hogy a rendelő épületét Önkormányzat bérleti díj megfizetési nélkül a vállalkozó használatába adja. Kölcsönösen elfogadják, hogy Önkormányzat a tevékenység ellátásához az 1. számú mellékletben leltár szerint felsorolt, és felek által kölcsönösen, együttesen igazolt felszerelési tárgyakat és eszközöket térítésmentesen a vállalkozó használatába és birtokába adja. Rögzítik, hogy a vállalkozó a leltárban felsorolt felszerelési tárgyakért és eszközökért az átvétel napján fennálló állapot szerint tartozik felelősséggel és a Szerződés megszűnése esetén hiánytalanul köteles állag- és állapotromlás nélkül visszaszolgáltatni. Továbbá a Szerződés fennállása alatt az Önkormányzat köteles térítésmentesen gondoskodni a rendelőben a minimum feltételrendszerben meghatározott tárgyi eszközök biztosításáról, a betegnyilvántartó szoftver rendelkezésre bocsájtásáról.

Az Önkormányzat vállalja, hogy a szükséges karbantartási szerződés (műszerek, tárgyi eszközök) meglétéről gondoskodik, és az általa aláírt karbantartási szerződéseket Szolgáltató felé a szerződéskötést követő 30 napon belül bemutatja.

1. Önkormányzat vállalja a rendelőépület állagának a tevékenység ellátásához szükséges szintű állagmegóvását.
2. Önkormányzat vállalja a háziorvosi feladatok ellátása során a praxisban keletkező veszélyes hulladékok tekintetében az elszállítást, amelyre vonatkozóan saját maga köt egyénileg megállapodást ilyen irányú tevékenység végzésére hatósági engedéllyel rendelkező szervezettel
3. Megállapodnak abban, hogy az Önkormányzat maga gondoskodik a rendelő épület takarításáról és vagyonbiztosításáról, és a kommunális hulladék elszállításáról.
4. Vállalkozó vállalja a tevékenységével összefüggő-, jogszabály által kötelezően előírt adatszolgáltatást határidőre, teljes felelőssége terhe mellett.
5. Jelen szerződést felek határozatlan időtartamra, a praxis végleges betöltéséig kötik meg, azzal a kikötéssel, hogy kölcsönös megállapodás esetén ettől eltérhetnek.

Amennyiben a jelen Megbízási Szerződés valamely része érvényét veszti, úgy az nem érinti a megbízási szerződés további rendelkezéseinek érvényességét.

Jelen szerződésben nem szabályozott kérdésekben a Ptk., valamint a szerződésben hivatkozott jogszabályok rendelkezései az irányadóak.

Ezen megállapodás a mellékletekkel együtt képez érvényes szerződést, amelyet felek elolvasás és értelmezést követően, mint akaratukkal mindenben megegyezőt írtak alá.

A Megállapodás készült 4 eredeti példányban.

Tabdi, 2018. október 30.

 …………………………………… ………………………………..

 Fábián Sándor Dr. Palágyi János

 polgármester háziorvos

 Önkormányzat Vállalkozó

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_

 Filus Jánosné

 jegyző

*\_\_/2018. (X. 29.) sz. határozat 2. számú melléklete*

Tabdi Község Önkormányzata

**Cím**: **TABDI**

 Kossuth Lajos u. 9.

 **6221**

**Tel**: 78- 310-246

**Email:** onkormanyzattabdi@t-online.hu



**SZAKMAI PROGRAM**

(az egészségügyi szolgáltatás gyakorlásának általános feltételeiről,

valamint a működési engedélyezési eljárásról szóló

96/2003. (VII. 15,) Korm. rendelet 2. sz. melléklete alapján)

1. **A szolgáltató neve, címe:** Tabdi Községi Önkormányzat Háziorvosi Szolgálat
6224 Tabdi, Szent István u. 3. szám
2. **Az egészségügyi szolgáltatás tevékenységének rövid bemutatása:**A szolgáltatás ellátja a település felnőtt és gyermek (vegyes) háziorvosi és az iskola- és ifjúság orvosi feladatellátást. Tabdi község teljes közigazgatási területe 1 ellátási körzetbe tartozik. Jelenleg a feladatot tartós helyettesítés keretében Dr. Palágyi János háziorvos látja el. Az orvos mellet az ápolói feladatokat az önkormányzattal közalkalmazotti jogviszonyban álló diplomás ápoló látja el.
3. **A szolgáltatásnyújtással összefüggő tevékenységek terén szerzett szakmai tapasztalatok, gyakorlat bemutatása:**

Dr. Palágyi János szakmai tapasztalatának a bemutatása: 43 éve Akasztón lát el körzeti, majd háziorvosi feladatot. Az orvosi egyetem elvégzése után két szakvizsgát tett. A háziorvosi körzet 10 éve akkreditált oktató körzetként is működik, ezzel segítve a leendő háziorvosok tanulását, illetve a tudomány legújabb vívmányinak ismerete, illetve alkalmazása a betegellátás színvonalát is emeli.

A háziorvos az alábbi feladatokat látja el:

* egészséges ember számára tanácsadás,
* szűrővizsgálatok elvégzése (közreműködés a népegészségügyi célú, célzott szűrővizsgálatokban),
* a beteg ember vizsgálata, gyógykezelése,
* a beteg ember egészségi állapotának ellenőrzése,
* rehabilitáció,
* gondozás,
* ha szükséges, beutalás az ellátórendszer magasabb szintjére (szakrendelések, gondozóintézetek, kórházak, klinikák),
* a beteg [keresőképtelenségének igazolása](http://www.neak.gov.hu/felso_menu/lakossagnak/ellatas_magyarorszagon/penzbeli_ellatasok/betegseg_eseten/keresokeptelenseg),
* védőoltással kapcsolatos teendők,
* fertőző betegségek bejelentése és gyógykezelése,
* egészségnevelés, egészségügyi felvilágosításban való részvétel,
* közreműködés terhes gondozásban,
* közreműködés a gyermekvédelmi jelzőrendszerben, ideértve a gyermek bántalmazása, súlyos elhanyagolása vagy súlyos veszélyeztetése észlelése esetén szükséges hatósági eljárás kezdeményezését is,
* térítés ellenében látlelet, jogosítvány, lőfegyvertartási engedély kiadása.

Az ápoló szakmai tapasztalatának a bemutatása: 25 év közösségi ápolói tevékenység végzése az adott körzetben, amely lehetőséget biztosít arra, hogy a családok megismerésével ne csak az egyént, hanem az előzményeket és családot is ismerje, ezzel a hosszú távú személyes kapcsolat kialakításával segítve az ápolási terv készítését, végrehajtását, valamint a beteg komplienc kialakítását.

Körzeti-közösségi ápoló a háziorvosi / gyermek háziorvosi praxison belül a háziorvosi-team tagjaként, a háziorvosi rendelőben, illetve a beteg/páciens lakóhelyén, vagy annak közelében, a beteg /páciens választása alapján hosszú távú, személyes kapcsolaton alapuló, nemtől, kortól és a betegség természetétől függetlenül, folyamatos egészségügyi ellátást nyújt kompetenciája szerint önállóan, illetve a háziorvossal együttműködve.
Kompetenciáján belül, tevékenységének célja a betegségek megelőzése, a beteg/páciens, és az ellátott praxisközösség egészségi állapotának nyomon követése és fejlesztése, egészségfejlesztési célú tájékoztatása, gyógykezelése, gondozása és rehabilitációja az adott diagnosztikus és terápiás szakmai háttér, valamint a szociális ellátás igénybevétele mellett.
Tevékenysége során kompetenciájának megfelelően részt vesz a praxisba bejelentkezett egyének, családok, közösség egészségmegőrzésében, preventív célú szemlélet és életmód formálásában, diagnosztikai és terápiás eljárások végzésében és az ápolásban.
A beteg otthonában ápolási és rehabilitációs tevékenységet végez, melyekről ápolási dokumentációt vezet, valamint részt vesz a praxis gondozási programjának megvalósításában.
Figyelemmel kíséri a praxis közegészségügyi-járványügyi viszonyait, és közreműködik a hiányosságok felszámolásában, továbbá kezeli a praxis dokumentumait, végzi az ügyviteli, nyilvántartási, adatszolgáltatási feladatokat és az ellátási területeken koordináló, szervező feladatokat lát el.

Feladatai továbbá:

* A praxis menedzsmentben való részvétel.
* A háziorvosi ellátás körébe sorolt feladatokhoz tartozó ápolási tevékenységek végzése, beleértve a gyógyszerek különböző módon történő bevitelét, a vér- és váladékvételt, valamint az egészségügyi ellátás más szintjén elvégzendő vizsgálatokra való előkészítést.
* A megelőzés, szűrés és gondozás feladataiban való részvétel, a gondozásba vett betegek előírás szerinti nyilvántartása és konkrét gondozási feladatok ellátása.
* A beteg vizsgálatához, gyógykezeléséhez szükséges eszközök, anyagok előkészítése és azok fertőtlenítéséről, szakszerű tárolásáról és karbantartásáról való gondoskodás.
* A rendelőben használatos gyógyszerek szakszerű tárolásáról, kezeléséről való gondoskodás.
* Az egészségnevelési, egészségügyi felvilágosítási, tanácsadási tevékenységben való részvétel.
* Ápolási- gondozási terv készítése.
* Veszélyhelyzetek felismerése, életveszély esetén az elsősegélynyújtás szakszerű megkezdése.
* Sürgős orvosi beavatkozást igénylő esetben - amikor a háziorvos, illetve az ügyeletes orvos kihívására nincs lehetőség - a mentőszolgálat útján a beteg sürgős ellátásának megszervezése.
* A betegellátás során a szociális alapellátás körében működő házi segítőszolgálattal, a kórházi ápolást kiváltó otthoni szakápolást nyújtó szolgáltatókkal és szükség esetén a védőnői szolgálattal való együttműködés.
1. **A működtetéshez rendelkezésre álló infrastruktúra bemutatása, és a szakmai feladatok ellátásának szervezése:**
A feladatellátás az önkormányzat tulajdonában lévő 6224 Tabdi, Szent István u. 3. szám alatti rendelőben történik. Orvosi rendelő, asszisztensi iroda, betegváró, raktár és mosdó helyiségek biztosítják a rendelés zavartalanságát. A rendelő tárgyi feltételei megfelelnek az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendeletben valamint az iskola-egészségügyi ellátásról szóló 26/1997. (IX. 3. ) NM rendelet 1. számú mellékletében foglaltaknak. A rendelő megközelítése a Szent István utcáról az udvarban lévő bejáraton keresztül történik. Az utcán a biztonságos várakozás elősegítésére gépkocsi parkolók lettek kialakítva. Internet, vezetékes ivóvíz hálózat, szennyvíz csatorna, központi gázfűtés biztosított. Jelenleg pályázati forrásból folyamatban van az épület felújítása, korszerűsítése.
2. **Munkaszervezés bemutatása, gyógyító, megelőző és ápolás-ellátás rend tervezete, ápolási és gondozási folyamatok bemutatása, beteg edukáció, ápolási dokumentáció tervezete, vezetési rendje, adatvédelmi követelményeknek való megfelelés:**Az orvos és az ápoló külön fogadja a betegeket.

Az ápoló az orvosi szoba előtti helyiségben fogadja a betegeket, ahol megméri a vérnyomást, felveszi az alap anamnézist, az adatokat rögzíti a számítógépben. Ezután kerül a beteg az orvoshoz.

Az orvos végzi a betegek fizikai vizsgálatát és a részletes anamnézis felvétele után az esetleges kiegészítő vizsgálatokra történő beutalást, terápiát, táppénzre vételt lediktálja a nővérnek. Szükség esetén az ápoló végzi el az EKG készítést injekciók beadását, kislabor vizsgálatot, sebek ellátását. A beteg edukáció az orvos feladata.

Az ápolási dokumentációt a nővér számítógépen vezeti, a beteg forgalmat a betegforgalmi naplóba rögzíti a beteg ellátása után.

Az adatvédelmi követelményeknek való megfelelést a jelszóval védett számítógép, és a papíralapú dokumentáció zárható szekrényben történő tárolása biztosítja.

1. **Egyes kisegítő feladatok bemutatása (étkeztetés, betegszállítás, takarítás, veszélyes hulladék elszállítás, mosodai szolgáltatás, sterilizálás).**Étkeztetés a háziorvosi szolgálatnál nem történik.

A betegszállítást az arra jogosult szervezet látja el, az önkormányzat működtetésben lévő tanyagondnoki szolgálat előre egyeztetve besegít az arra rászoruló betegek szállításában.

A kommunális hulladék elszállítást, mosatást az önkormányzat biztosítja arra jogosult szolgáltatóval szerződés kötése útján. Egyszer használatos eszközöket használnak, a veszélyes hulladék elszállítását a Sterkor Kft. Kecskemét végzi az önkormányzattal kötött szerződés alapján. A takarítást is az önkormányzat által foglalkoztatott takarító látja el.

1. **A szolgáltatónál működő infekciókontroll, antibiotikum politika főbb elemei:**Munkájuk során törekedni kell a fertőzésveszély minimálisra csökkentésére, a higiénés kézfertőtlenítés szabályának betartására, az eszközök és a felületek rendszeres tisztítására és fertőtlenítésére és a takarítási szabályzatban foglaltak betartására.
2. **A működtetni kívánt belső minőségügyi rendszer tervezett elemei, minőségpolitika és minőségi célkitűzések:**Nem tervezzük minőségügyi rendszer bevezetését.

Tabdi, 2018. október 29.

 Fábián Sándor

 polgármeser